**Kedves versengő kedvű Vendégfogadók!**

Tíz évvel ezelőtt, 2006. október első szombatján új, országos fesztivállal gyarapodott a falusi turizmus és a Dél-Dunántúl rendezvénynaptára. Hosszúhetényben, a Zengő lábánál, az igazi mediterrán ősz simogató napsütésében szerveztük meg az első „Falusi Vendégfogadók Országos Sütő-Főző Fesztiválját”. Az akkori hazai és határon túli vendégfogadók csapatai azóta már Mecseknádasdon, Orfűn, Hosszúhetényben több ízben, Kökényben, Nagynyárádon, a bükkösdi Ökoparkban és az elmúlt évben Bikalon, a Reneszánsz Élménybirtokon is összemérhették erejüket, emlékezetes napot töltve azzal, ami igazán összehozza az embereket. Sütöttek-főztek kedvükre és kínálgatták az érdeklődőket a jelentős számú közönség örömére.

A résztvevő csapatok már tíz alkalommal bizonyították, hogy a falusi vendégfogadók kedves és barátságos emberek, igazi virtuózok a fakanál forgatásában! A széles médiaérdeklődés által is kísért rendezvényen a falusi vendégfogadók mellett kézművesek, borosgazdák, biotermelők és a turizmus képző és szervező intézményeinek a képviselői is felvették felhívásunkra a fakanalat!

Most újra lehetőséget kívánunk teremteni versengő kedvű gazdasszonyainknak és gazdáinknak, hogy immár tizenegyedik alkalommal csapatokat alkotva összemérjék tudásukat és alkotó fantáziájukat ismételten. Tegyék ezt közös örömünkre, vendégeink és az érdeklődők figyelmét felkeltve a falusi vendégfogadóknál hozzáférhető gasztronómiai csodák iránt! Ebben az évben a Tolna megyei Bátára, a Nagyszigetre várjuk a sütés-főzés mestereit. Az idei szabályaink szerint is minden csapat szabadtűzi sütő alkalmatosságán készítheti el gondosan előkészített specialitásait.

Báta Község nevében Huszárné Lukács Rozália Anna polgármester asszony szeretettel invitál mindenkit rendezvényünkre.

**„**Térjen be a mi utcánkba!”

**MEGHÍVÓ**

Ezúton tisztelettel meghívjuk Önt és szervezete csapatát

**a Falusi Vendégfogadók XI. Nemzetközi Sütő-Főző Fesztiváljára,**

melynek

***időpontja: 2016. október 1. (szombat)***

***helyszíne: Báta, Nagysziget***

Minden csapat megjelenésére számítunk és szeretettel várjuk!

Üdvözlettel:

Dr. Szabó Géza

elnök

***A Fesztivál tervezett versenyprogramja:***

9.00 – 10.00 előkészületek

10.00 – 14.00 sütés-főzés

14.00 órától zsűrizés

14.30 – 17.00 kóstoltatás

17.00 – 18.00 eredményhirdetés

***Egyéb programok:***

* kulturális programok a színpadon (hagyományőrző táncegyüttesek, kórusok)
* kézműves bemutatók és foglalkozások
* helyi termékek vására;
* büfé.

***Csapatok:*** megyei falusi turizmus szervezetek, klaszterek, baráti társaságok, boros, kézműves, biotermelő és turizmusképzésben jeleskedő szervezetek és intézmények válogatottjai is. A lényeg, hogy egy csapat maximum öt főből állhat.

***Nevezés:*** a mellékelt jelentkezési lapon.

Nevezési díj: 10 000 Ft,

A jelentkezés határideje: 2016. szeptember 26.

A szervezők biztosítják:

* 10 kg-os meglepetés alapanyagcsomag húsfélékből és zöldségekből összeállítva (5 kg hús és 5 kg zöldség csapatonként),
* 1 db pavilonsátor,
* 2 db sörasztal, 2 db sörpad,
* éttermi szalvéta, műanyag kóstoltató edények és evőeszközök (a közönség kóstoltatásához),
* faszén, tűzifa a tüzeléshez,
* a helyszínen folyóvíz és mosogatási lehetőség,
* zöldfűszerek.

***A versenyző csapatok hozzák***

- a szabadtéri ételkészítés technikai hátterét (grill, tárcsa, bogrács, sütő-főző felszerelés, stb.)

/Az ételek elkészítéséhez tüzelőanyagként csak fa, vagy faszén használható, amit a rendezők biztosítanak!/

- egyéni fűszereket,

- a terítéshez szükséges eszközöket (terítőt, tálaló eszközöket, evőeszközöket),

- az asztaldíszítéshez szükséges kellékeket,

- hűtőtáskát,

- 1 főnek a csapatból orvosi igazolást,

**- jó hangulatot!**

***A versenyző csapatok feladata:*** A szervezők által előkészített alapanyagokból ételek készítése körettel, salátával, amelyet a zsűrin kívül a közönségnek kínálnak kóstolójegy ellenében. Egy csapat többféle ételt is készíthet.

**A kóstoltatás menete a következő:**

Minden csapatnak legalább 45 adag (15 dkg) ételt fel kell kínálnia kóstoltatásra a *közönség számára!*

Az elkészült ételeket a közönség a zsűrizés után kóstolhatja meg csak kóstolójegy ellenében.

A közönség az információs pultnál tud kóstolójegyeket vásárolni, amelynek ára: 1.000,- Ft/ 3 kisadag + 1 darab borkóstoló szelvény. Az összesen egy adag étel körettel vagy salátával.

Az a csapat kapja meg a közönség díját, amelyik a legtöbb kóstolójegyet gyűjtötte össze.

Kérjük a csapatokat, hogy *ételeiket csak kóstolójeggyel kínálják*!

***Díjazás***

***Az I. helyezettnek vándor díj.***

I-III. díj

Különdíjak, tárgyjutalmak

Oklevelek

***A zsűri***

A szakmai zsűri értékeli az ízeken túl az ételkészítés folyamatát, az elkészített ételek esztétikai megjelenését, tálalását, az asztaldíszítést és az ételek bemutatását, valamint az ételekhez kínált borok harmóniáját.

***Szálláslehetőségek a csapattagoknak:***

A versenyző vidéki csapatoknak szálláslehetőséget az alábbiakban felsorolt - a rendezvény környezetében elhelyezkedő – településeken javaslunk. A szálláshelyek igénybevételét egyénileg a táblázatban feltüntetett személyeknél telefonon vagy e-mailen kérjük jelezni és egyeztetni!

|  |  |  |  |
| --- | --- | --- | --- |
| ***Vendégház neve és címe:*** | ***Kapcsolattartó*** | ***Telefon*** | ***E-mail*** |
| Kápolnás Vendégház  Báta, Fő u. 59. | Viliminé Dr. Kápolnás Mária | 30/4339082 | [kapolnashaz@gmail.com](mailto:kapolnashaz@gmail.com)  [www.facebook.com/kapolnas.vendeghaz](http://www.facebook.com/kapolnas.vendeghaz) |
| Mohr Vendégház  Báta, Fő u. 11. | Mohr János Zoltánné | 70/3494887 74/490356 | [bfazekas@tolna.net](mailto:bfazekas@tolna.net)  [www.facebook.com/mohrvendeghazbata](http://www.facebook.com/mohrvendeghazbata) |
| Berger - Ribár Ház  Dunaszekcső, Halász u. 5. | Dr. Kollmann József György | 20/985-8099 | [drkollmannjt@t-online.hu](mailto:drkollmannjt@t-online.hu) |
| Csillag Vendégház  Szálka, Kossuth u. 27. | Csillagné Szintai Zsuzsanna | 30/914-1263 | [csillagne@t-online.hu](mailto:csillagne@t-online.hu) |
| Matievics Vendégház  Szálka, Hrsz. 07/10. | Matievics István | 20/449-9652 | [info@szalkabor.hu](mailto:info@szalkabor.hu) |
| Szintai Vendégház  Szálka, Táncsics u. 32. | Szintai Gézáné | 30/372-5001, 74/409-598 | [szintaiibolya@vipmail.hu](mailto:szintaiibolya@vipmail.hu) |
| Gemenc Üdülőház  Szálka, Petőfi u. 37. | Gemenc Étterem Bt. | 30/916-6987 | [gudulohaz@tolna.net](mailto:gudulohaz@tolna.net) |
| Napsugár Vendégház  Szálka, Petőfi u. 61. | Paksiné Csiki Julianna | 06-30/640-9551 | [julianna.csiki@gmail.com](mailto:julianna.csiki@gmail.com) |
| Bátaapáti, Dózsa u. 13. | Sári Józsefné | 74/409-160 |  |
| Alsónána, Dózsa Gy. u. 1. | Kecskés Károly | 74/493-402 | [nanato@netelek.hu](mailto:nanato@netelek.hu) |

További információ:

**Baranya Megyei Falusi Turizmus Közhasznú Egyesület**

Telephely: 7625 Pécs, Vince u. 9/2

Tel.: 72/782-691

Mobil: 70/413-8018

E-mail: info@baranyavidek.hu